Jei nei ant gyvenamojo namo stogo, nei ant žemės aplink namus nėra pakankamai vietos saulės elektrinei, ūkinio pastato stogas gali būti vienas iš sprendimų. Svarbiausia, kad ūkiniame pastate būtų užtikrintas sklandus interneto ryšys, kuris reikalingas saulės elektrinės veiklos stebėjimui. Jėgainės veikimą išmaniojoje programėlėje telefone ar kompiuteryje svarbu stebėti ne tik klientui, bet ir įmonei, įrengusiai elektrinę. Mat nuosekliai vertinant elektrinės darbą galima operatyviai reaguoti į atsiradusius trikdžius ar gedimus.